กินยาคุมฉุกเฉินแบบ2เม็ดไป ต้องเว้นกี่วันถึงจะรับประทานยาคุมปกติได้คะ ก่อนหน้านี้ไม่เคยกินยาคุมกำเนิด ไปปรึกษาเภสัชร้านยาเเล้วเค้าให้Charivaมาค่ะ เพื่อที่ประจำเดือนจะได้มาปกติ แต่กินได้สองสัปดาห์ก็ได้ผ่าไส้ติ่งเลยหยุดกินยาคุมแผงนั้นไปเลยค่ะ เป็นคนประจำเดือนมาไม่ปกติ ปีนี้พึ่งมา3ครั้งเอง อยากได้ที่ทานเเล้วสิวไม่ขึ้นกับตัวไม่บวมค่ะ
สวัสดีค่ะ แม้จะเพิ่งทานยาคุมฉุกเฉินไป ก็สามารถที่จะเริ่มทานยาคุมกำเนิดได้เลยค่ะ เพียงแต่ต้องทานต่อเนื่องไปอย่างน้อย 7 วัน ก่อนที่จะมีเพศสัมพันธ์ เพื่อให้ยาคุมได้ออกฤทธิ์ก่อนค่ะสำหรับยี่ห้อยาคุมนั้น แต่ละคน อาจทานแล้วเกิดผลข้างเคียงได้ไม่เหมือนกัน ดังนั้น อาจระบุไม่ได้ว่าควรทานยี่ห้ออะไร อาจต้องลองทานดู แล้วสังเกตว่าเหมาะกับเราหรือไม่ค่ะอย่างไรก็ตาม หากมีสิวอยู่ และต้องการลดการเกิดสิว โดยสิวที่เป็นอยู่เกิดจากมีฮอร์โมนเพศชายมากไป ก็ให้เลือกทานยี่ห้อที่มีฮอร์โมนชนิดต้านฮอร์โมนเพศชาย และทำให้ความมันของผิวลดลง และลดการเกิดสิวตามมาได้ เช่น ยี่ห้อ yaz, yasmin, belara, melodia เป็นต้น แต่หากไม่ได้มีสิวอยู่เดิม ก็ไม่จำเป็นต้องทานยาคุมกลุ่มนี้ค่ะส่วนอาการตัวบวมนั้น ยาคุมอาจทำให้เกิดการคั่งของน้ำในร่างกาย หรืออาการบวมน้ำ หรือมีน้ำหนักตัวขึ้นเล็กน้อยจากการมีน้ำสะสมในร่างกายมากขึ้นได้ แต่ไม่ได้ทำให้น้ำหนักตัวขึ้นมาก และผลที่ทำให้ตัวบวม จะค่อยๆลดลงเมื่อทานยาไประยะหนึ่งแล้ว และร่างกายก็จะกลับมาเป็นปกติ ไม่เกิดการบวมน้ำต่อไปอีก อย่างไรก็ตาม หากต้องการหลีกเลี่ยงผลของการเกิดตัวบวมนี้ อาจเลือกทานฮอร์โมนคุมกำเนิดชนิดที่มีฮอร์โมนต่ำ ผลของการการบวมน้ำก็จะน้อยกว่ายาคุมที่มีฮอร์โมนสูงค่ะ ซึ่งยาคุม Chariva ก็จัดเป็นชนิดที่มีฮอร์โมนต่ำค่ะ